ฟาบิญญู (นักฟุตบอลเกิด พ.ศ. 2536)

**ฟาบียู เอ็งรีกือ ตาวารึช** (; เกิดวันที่ 23 ตุลาคม ค.ศ. 1993) หรือ **ฟาบิญญู** (, ) เป็นนักฟุตบอลชาวบราซิล ปัจจุบันเล่นให้กับอัลอิตติฮาดและทีมชาติบราซิล ในตำแหน่งแบ็กขวา และกองกลางตัวรับ

## สโมสรอาชีพ
### ลิเวอร์พูล
ในวันที่ 28 พฤษภาคม ค.ศ. 2018 สโมสรลิเวอร์พูลบรรลุข้อตกลงในการคว้าตัวฟาบิญญูจากมอนาโก ด้วยค่าตัวเดิมที่ 39 ล้านปอนด์ มีผลตั้งแต่วันที่ 1 กรกฎาคม

#### ฤดูกาล 2018-19
ในวันที่ 18 กันยายน ค.ศ. 2018 ยูฟ่าแชมเปียนส์ลีก ฤดูกาล 2018–19 รอบแบ่งกลุ่ม กลุ่ม C ฟาบิญญูลงเล่นให้กับ ลิเวอร์พูล เป็นนัดแรกในนัดที่ ลิเวอร์พูล เปิดสนามแอนฟีลด์เอาชนะ ปารีแซ็ง-แฌร์แม็ง จากฝรั่งเศส 3-2 ต่อมา ในวันที่ 26 ธันวาคม ค.ศ. 2018 ฟาบิญญูทำประตูแรกในสีเสื้อของลิเวอร์พูล ในพรีเมียร์ลีก ฤดูกาล 2018–19 นัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 4-0

ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ

#### ฤดูกาล 2019-20
ในวันที่ 14 สิงหาคม ค.ศ. 2019 ยูฟ่าซูเปอร์คัพ 2019 ลิเวอร์พูล แชมป์ยูฟ่าแชมเปียนส์ลีก ฤดูกาล 2018–19 เจอกับ เชลซี แชมป์ยูฟ่ายูโรปาลีก ฤดูกาล 2018–19 ที่สนามโวดาโฟนพาร์ก, อิสตันบูล ประเทศตุรกี สุดท้าย ลิเวอร์พูล เอาชนะ เชลซี ในการดวลจุดโทษ 5-4 ช่วยให้ ลิเวอร์พูล คว้าแชมป์ยูฟ่าซูเปอร์คัพ สมัยที่ 4 ได้สำเร็จ

ในวันที่ 10 พฤศจิกายน ค.ศ. 2019 ฟาบิญญูทำประตูแรกในพรีเมียร์ลีก ฤดูกาล 2019–20 นัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ซิตี 3-1 ต่อมา ในวันที่ 27 พฤศจิกายน ค.ศ. 2019 ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม กลุ่ม E ฟาบิญญูได้รับบาดเจ็บที่เอ็นข้อเท้า ในนัดที่ ลิเวอร์พูล เปิดสนามแอนฟีลด์เสมอกับ นาโปลี จากอิตาลิ 1-1 ส่งผลให้ฟาบิญญูพักยาวถึงปีใหม่

ในวันที่ 24 มิถุนายน ค.ศ. 2020 ฟาบิญญูทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ คริสตัลพาเลซ 4-0 จบฤดูกาล ฟาบิญญูช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ

#### ฤดูกาล 2020-21
ช่วงกลางฤดูกาล ฟาบิญญูต้องถูกถอยลงมาเล่นกองหลังจำเป็นเนื่องอาการบาดเจ็บของผู้เล่นตัวหลักหลายราย

#### ฤดูกาล 2021-22
ในวันที่ 3 สิงหาคม ค.ศ. 2021 ฟาบิญญูตัดสินใจต่อสัญญาระยะยาวกับสโมสรลิเวอร์พูลถึงปี 2026 ต่อมา ในวันที่ 12 กันยายน ค.ศ. 2021 ฟาบิญญูทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เอาชนะ ลีดส์ยูไนเต็ด ที่เอลแลนด์โรด 3-0 ต่อมา ในวันที่ 9 มกราคม ค.ศ. 2022 เอฟเอคัพ รอบ 3 ฟาบิญญูยิง 2 ประตูในนัดที่ ลิเวอร์พูล เปิดสนามแอนฟีลด์เอาชนะ ชรูส์บรีทาวน์ 4-1 ช่วยให้ ลิเวอร์พูล ผ่านเข้ารอบ 4 เอฟเอคัพ ได้สำเร็จ ต่อมา ในวันที่ 16 มกราคม ค.ศ. 2022 ฟาบิญญูทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เบรนต์ฟอร์ด 3-0 ต่อมา ในวันที่ 23 มกราคม ค.ศ. 2022 ฟาบิญญูทำประตูที่ 3 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 3-1 ต่อมา ในวันที่ 13 กุมภาพันธ์ ค.ศ. 2022 ฟาบิญญูทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ เบิร์นลีย์ ที่เทิร์ฟมัวร์ 1-0

ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 2 เมษายน ค.ศ. 2022 ฟาบิญญูทำประตูที่ 5 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 2-0 ต่อมา ในวันที่ 3 พฤษภาคม ค.ศ. 2022 ยูฟ่าแชมเปียนส์ลีก ฤดูกาล 2021–22 รอบรองชนะเลิศ นัดที่สอง ฟาบิญญูทำประตูแรกในยูฟ่าแชมเปียนส์ลีก ในนัดที่ ลิเวอร์พูล เอาชนะ บิยาร์เรอัล จากสเปน 3-2 รวมผลสองนัด ลิเวอร์พูล เอาชนะ บิยาร์เรอัล 5-2 ช่วยให้ ลิเวอร์พูล ผ่านเข้ารอบชิงชนะเลิศ ยูฟ่าแชมเปียนส์ลีกได้สำเร็จ

#### ฤดูกาล 2022-23
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ
### อัล-อิตติฮัด
ในวันที่ 31 กรกฎาคม 2023 ฟาบินโญ่ได้เข้าร่วมกับอัล-อิตติฮัดอย่างเป็นทางการด้วยสัญญาสามปีที่มีอายุจนถึงปี 2026. รายงานระบุว่าค่าตัวของการย้ายทีมอยู่ที่ 40 ล้านปอนด์. การประกาศได้ถูกเผยแพร่โดยทุกฝ่ายที่เกี่ยวข้อง. ค่าตัวที่อัล-อิตติฮัดจ่ายให้กับการย้ายทีมของฟาบินโญ่ถือเป็นจำนวนเงินที่ใหญ่ที่สุดเป็นอันดับที่ห้าเท่าที่เคยจ่ายให้ลิเวอร์พูลในการย้ายออกของนักเตะ. ด้วยการย้ายทีมนี้ ฟาบินโญ่ได้เข้าร่วมงานกับอดีตผู้จัดการทีมของเขา นูโน่ เอสปิริโต้ ซานโต ที่ ซาอุดีอาระเบีย.

## ชีวิตส่วนตัว
ฟาบิญญูแต่งงานกับ Rebeca Tavares ใน ค.ศ. 2015 และอยู่ด้วยกันตั้งแต่ ค.ศ. 2013 ตอนอยู่กับลิเวอร์พู เขาได้รับชื่อเล่นว่า "The Hoover" เพราะโจ โกเมซ เพื่อนร่วมทีม กล่าวถึงเขาว่า "เขาทำความสะอาดทุกอย่าง"

## สถิติอาชีพ
### สโมสร

### ทีมชาติ

## เกียรติประวัติ
### สโมสร
**มอนาโก**
*ลีกเอิง: 2016–17

**ลิเวอร์พูล**
* พรีเมียร์ลีก: 2019–20
* เอฟเอคัพ: 2021–22
* อีเอฟแอลคัพ: 2021–22
* ยูฟ่าแชมเปียนส์ลีก: 2018–19; รองชนะเลิศ: 2021–22
* ยูฟ่าซูเปอร์คัพ: 2019
* เอฟเอคอมมิวนิตีชีลด์: 2022

**บราซิล**
*โกปาอเมริกา รองชนะเลิศ: 2021

**ส่วนตัว**
* ยูฟ่าแชมเปียนส์ลีก ทีมประจำฤดูกาล: 2021–22
*ผู้เล่นประจำเดือนของลิเวอร์พูล: มกราคม ค.ศ. 2022

## อ้างอิง

## แหล่งข้อมูลอื่น

* Profile at the Liverpool F.C. website

หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นในลาลิกา
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในซาอุดีโปรเฟสชันนัลลีก
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรอัลอิตติฮาด (ญิดดะฮ์)
หมวดหมู่:กองหลังฟุตบอล
หมวดหมู่:กองกลางฟุตบอล
หมวดหมู่:ผู้เล่นในโกปาอาเมริกา 2015
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:บุคคลจากกังปีนัส